CELEX: 32006R1049
Language: et
Date: 2006-07-10 00:00:00
Title: Komisjoni määrus (EÜ) nr 1049/2006,  10. juuli 2006 , teatavate kaupade klassifitseerimise kohta kombineeritud nomenklatuuris

11.7.2006   
            
            
               ET
            
            
               Euroopa Liidu Teataja
            
            
               L 188/5
            
         
      KOMISJONI MÄÄRUS (EÜ) nr 1049/2006,
   10. juuli 2006,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kaupade kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri klassifitseerimise üldreeglid. Neid üldreegleid kohaldatakse ka teiste täielikult või osaliselt kaupade kombineeritud nomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud klassifitseerimise üldreeglitele tuleb lisas esitatud tabeli 1. veerus kirjeldatud kaubad 3. veerus esitatud põhjustel liigitada 2. veerus näidatud CN-koodi alla.
            
         
               (4)
            
            
               On asjakohane sätestada, et kolme kuu jooksul võib siduva tariifiinformatsiooni saaja vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6 jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta kombineeritud nomenklatuuris, mis ei ole kooskõlas käesoleva määrusega.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris 2. veerus näidatud CN-koodi alla.
   Artikkel 2
   Liikmesriikide tolliasutuste antud siduvale tariifiinformatsioonile, mis ei ole kooskõlas käesoleva määruse sätetega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. juuli 2006
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud määrusega (EÜ) nr 949/2006 (ELT L 174, 28.6.2006, lk 3).
   
      (2)  EÜT L 302, 19.10.1992, lk 1. Määrust on viimati muudetud Euroopa Parlamendi ja nõukogu määrusega (EÜ) nr 648/2005 (ELT L 117, 4.5.2005, lk 13).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Kahest omavahel ühendatud poolkerakujulisest õõnsast vahvlist valmistatud toode, mis on täidetud kakaod mittesisaldava piimakreemiga, milles on mandel. Toode on väljast kaetud valge glasuuriga, mis koosneb suhkru, taimerasva, kooritud piima ja kookospiima segust ning on kaetud kookospuruga.
                              Toode on kerakujuline, umbes 2,5 cm läbimõõduga. Küpsetatud vahvel, mis ei ole väljastpoolt nähtav, on umbes 2 mm paksune.
                           
                        
               
                  1704 90 99
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3b ja 6 ning CN-koodide 1704, 1704 90 ja 1704 90 99 sõnastusega.
                  Kuigi toote valmistamisel on kasutatud kerakujulisi küpsetatud vahvleid, sarnaneb toode omaduste poolest rubriiki 1704 kuuluvate suhkrukondiitritoodetega ja toote püsivus ei sõltu ainult vahvlist.
                  Vahvleid võib klassifitseerida rubriiki 1905 ainult juhul, kui need sarnanevad omaduste poolest pagaritoodetega. Rubriigis 1905 ei ole kondiitritoodete täidisesisalduse ülemmäär kindlaks määratud. Vahvel ei määra toote põhiolemust, kuna seda kasutatakse ainult täidise vormis hoidmiseks ja glasuurist eraldamiseks. Järelikult ei saa toodet klassifitseerida rubriiki 1905.
               
            
                  
                              2.
                           
                           
                              Kahest omavahel ühendatud poolkerakujulisest õõnsast vahvlist valmistatud toode, mis on täidetud kakaod sisaldava nugati- ja pähklikreemiga ning sarapuupähkliga. Toode on väljast üleni kaetud šokolaadiga ning hakitud sarapuupähklitega.
                              Toode on kerakujuline, umbes 3 cm läbimõõduga. Küpsetatud vahvel, mis ei ole väljastpoolt nähtav, on umbes 2 mm paksune.
                           
                        
               
                  1806 90 19
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3b ja 6, grupi 17 märkusega 1a, grupi 18 märkusega 2 ning CN-koodide 1806, 1806 90 ja 1806 90 19 sõnastusega.
                  Kuigi toote valmistamisel on kasutatud kerakujulisi küpsetatud vahvleid, sarnaneb toode omaduste poolest rubriiki 1806 kuuluvate täidisega šokolaaditoodetega (kombineeritud nomenklatuuri selgitavad märkused alamrubriikidele 1806 90 11 ja 1806 90 19) ja toote püsivus ei sõltu ainult vahvlist.
                  Vahvleid võib klassifitseerida rubriiki 1905 ainult juhul, kui need sarnanevad omaduste poolest pagaritoodetega. Rubriigis 1905 ei ole kondiitritoodete täidisesisalduse ülemmäär kindlaks määratud. Vahvel ei määra toote põhiolemust, kuna seda kasutatakse ainult täidise vormis hoidmiseks ja glasuurist eraldamiseks. Järelikult ei saa toodet klassifitseerida rubriiki 1905.